Հենրիկ Մեյնանդեր

**Կառլ Հենրիկ Մեյնանդեր** (, ), ֆինն պատմաբան, պատմական գիտությունների թեկնածու (1994), Հելսինկիի համալսարանի պրոֆեսոր, արվեստի ֆակուլտետի փոխդեկան, Ֆինլանդիայում Շվեդիայի գրական ընկերության պատմական բաժնի նախագահ։ Աշխատությունների շրջանակը ներառում է Ֆինլանդիայի և Սկանդինավիայի պատմությունը։ Հայտնի հնագետ Կառլ Ֆրեդրիկ Մեյնանդերի որդին է։

2007 թվականին արժանացել է Ֆինլանդիայի Շվեդական ակադեմիայի մրցանակի (Svenska Akademiens Finlandspris), որը ամեն տարի շնորհվում է Շվեդիայի ակադեմիայի կողմից Ֆինլանդիայի շվեդալեզու մշակույթի մեջ նշանակալի ավանդի համար։

Իր հրապարակումների տակ ստորագրում է **Հենրիկ Մեյնանդեր**։

## Կենսագրություն
Հենրիկ Մեյնդերը ծնվել է 1960 թվականին, Հելսինկիում, սերում է հին շվեդական ազնվական ընտանիքից, որը միջնադարում ապրել է Ֆինլանդիայում և հայտնի է եղել գիտնականներով, զինվորականներով և քաղաքական գործիչներով։ Նրա պապը՝ Կառլ Կոնրադ Մեյնդերը (1872-1933), աշխատել է արվեստի պատմության ոլորտում, իսկ հայրը՝ Կառլ Ֆրեդրիկ Մեյնանդերը (1916-2004), եղել է նշանավոր հնագետ, Հելսինկիի համալսարանի պրոֆեսոր։ Հենրիկ Մայնանդերի հոր զարմիկներն են գիտնական և քաղաքական գործիչ Թոր Նիլս Հիլդինգ Մեյնդերը (1910–1985) և հայտնի իրավաբան Ռագնար Մեյնդերը։

Մայրական կողմից հայտնի են եղել քաղաքագետ, լրագրող և պետական ​​գործիչ, պրոֆեսոր Հյուգո Էդվարդ Փիփինգը, ինչպես նաև գրող Էռնուլֆ Թիգերսթեդտը և նրա եղբորը՝ Էրիկ Թիգերսթեդը, որը եղել է ֆինն հայտնի գյուտարար։

Հենրիկ Մեյնդերը բարձրագույն կրթությունը ստացել է Հելսինկիի համալսարանում (1984 թ.), 1987 թվականին նույն համալսարանում պաշտպանել է թեկնածուական թեզը, իսկ 1994 թվականին՝ դոկտորականը։ Նրա երկւ ատենախոսությունների թեմաները եղել են Ֆինլանդիայի և Սկանդինավիայի պատմության մասին։

1986-1987 թվականներին պատմություն է դասավանդել ավագ դպրոցում։ 1988-1989 թվականներին սովորել է Գլազգոյի համալսարանի (Շոտլանդիա) ասպիրանտուրայում։

1990 թվականից դասավանդում է Հելսինկիի համալսարանում՝ սկզբում որպես ասիստենտ, ապա՝ դոցենտ։ 2001 թվականից՝ Հելսինկիի համալսարանի պատմության պրոֆեսոր է։ 1991-1997 թվականներին նաև եղել է Հելսինկիի Մաներհայմի թանգարանի համակարգող։

Որպես խմբագիր Հենրիկ Մեյնանդերը 1991-ից 2005 թվականներին աշխատել է Ֆինլանդիայի «Historisk Tidskrift» ամսագրում, իսկ վերջին հինգ տարիներին եղել է խմբագրական խորհրդի նախագահը։ 1994-1997 թվականներին զբաղեցրել է «The International Journal of the History of Sport» թերթի գլխավոր խմբագրի պաշտոնը։ 2002 թվականին նա գլխավորել է «Biografiskt Lexikon för Finland» հանրագիտարանային հրատարակության խմբագրական խորհուրդը՝ «Ֆինլանդիայի կենսագրական բառարան»։ 2005 թվականից հանդիսանում է «Nordeuropaforum» գերմանական հրատարակության գիտական ​​խորհրդատուն։

Որպես գիտնական, լրագրող և հրապարակախոս, նա «Newsletter for the Finland Institute in London», «Historisk Tidskrift för Finland», «International Journal of the History of» ամսագրերում հրապարակել է բազմաթիվ գիտական ​​և գիտահանրամատչելի հոդվածներ պատմական և արդի թեմաներով։ Ֆինլանդիայում ամենատարածված շվեդերեն  «Hufvudstadsbladet» թերթում եղել է սյունակագիր։

1998 թվականից Հենրիկ Մայնանդերը հանդիսանում է Ֆինլանդիայի պատմական ընկերության անդամ է։ 2002 թվականից անդամակցել է Շվեդիայի Գիտությունների թագավորական ակադեմիային և Սկանդինավիայի պատմության հետ կապված ձեռագրերի տրամադրման թագավորական ընկերությանը, 2003 թվականից՝ Ֆինլանդիայի գիտական ​​ընկերությանը, 2005 թվականից՝ Կառլ Յոհանս միությանը։

2004-2006 թվականներին Մեյնանդերը ղեկավարել է Հելսինկիի համալսարանի պատմության բաժինը։

Հենրիկ Մեյնդերի «Ֆինլանդիայի պատմություն» գիրքը 2024 թվականին Newmag հրատարակչության կողմից թարգմանվել է հայերեն։

## Ծանոթագրություններ

## Արտաքին հղումներ
*SLS gratulerar ordförande Henrik Meinander på 60-årsdagen 
* Хенрик Мейнандер: ''Curriculum vitae'' на сайте Хельсинкского университета 
* Хенрик Мейнандер: список публикаций на сайте Хельсинкского университета 

Կատեգորիա:Գիտնականներ այբբենական կարգով
Կատեգորիա:Շվեդիայի գիտությունների թագավորական ակադեմիայի անդամներ
Կատեգորիա:Ֆինն գիտնականներ
Կատեգորիա:Ֆինն լրագրողներ
Կատեգորիա:Ֆինն պատմաբաններ
Կատեգորիա:Պատմական գիտությունների թեկնածուներ